Еди Маринов
Заспали рими във дъждовен ден

chitanka.info

Заспали рими във дъждовен ден,

камина, топлеща студените ръце,

чадър, прокапващ тихо до стената,

от чашата излиза гъста топла пара…

Стоим, взаимно хванали ръцете си,

и гледаме се тихо, в очите безцветни,

чуваме как сърцата ни ритмуват

заедно, без нужда от пошли думи…

Целувка с мисли, много срещи в сън,

заедни мечти, несподелени гласно,

преодолени разстояния, препятствия,

само за да бъдем тук, да се докосваме…

Гръм и пламък във небето черно,

токът спира и алармата се включва,

в просъница усещам топлината на съня,

на неслучването, което ми се случва…

Заспали рими във дъждовен ден,

какво друго остава — кротка дрямка,

но дори и там те гоня и те чакам,

мое вълшебно прекрасно момиче…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.